Pokémon-pelien alueet

Pokémon-pelin pelialueet (, ) tai pelikartat ovat yhteen liittyneitä alueita, jotka muodostavat tapahtumaympäristön, jossa pelaaja voi liikkua Pokémon-pelisarjan peleissä. Perinteisesti jokaisella Pokémon-pelien eri sukupolvella on oma alueensa. Yhdessä nämä alueet muodostavat Pokémon-maailman.
Jokainen alue pohjautuu yleensä tiettyyn todellisen maailman paikkaan, mikä näkyy ympäristön estetiikassa ja alueelle tyypinomaisten Pokémonien esiintymisessä. Useat pelien alueista mukailevat Japanin eri osia, mutta uudemmissa Pokémon-peleissä viidennestä sukupolvesta alkaen niihin on saatu vaikutteita myös muualta.
Pääsarjan pelien alueet.
Kanto.
Ensimmäisen sukupolven pelit sijoittuvat Kanto-alueeseen (). Oikeassa maailmassa Kantō-alue on Honshūn saarella sijaitseva alue, johon kuuluu seitsemän prefektuuria, mukaan lukien Japanin pääkaupunki Tokio. Pelin alue muistuttaa todellista vastinettaan erityisesti maantieteellisen rakenteensa osalta. Esimerkiksi pelihahmon kotikaupunki Pallet Town on mallinnettu Pokémonin luojan Satoshi Tajirin lapsuuden kotikaupungin Machidan mukaan. Suurkaupungiksi esitelty Celadon City puolestaa vaikuttaa muistuttavan Tokiota. Kanto-alueen nimi peleissä tuli julki maailmanlaajuisesti vasta toisen sukupolven myötä. Se mainittiin ensi kerran jo japanilaisessa Green -pelissä, tosin vain kerran pelin alkupuolella. Tämä viittaus oli kuitenkin poistettu pelin englanninkielisestä Blue-vastineesta.
Aluella toimiva vihollisorganisaatio on Rakettiryhmä.
Sevii Islands.
Sevii-saaret () koostuvat yhdeksästä suuresta saaresta ja niitä ympäröivistä pienemmistä saarista. Ne sijaitsevat Kanto-mantereen eteläpuolella ja ovat useiden legendaaristen sekä myyttisten Pokémonien, kuten Moltresin, Lugian, Ho-Ohin ja Deoxysin kohtaamispaikka.
Saaret ovat esiintyneet ainoastaan kolmannen sukupolven "Pokémon FireRed ja LeafGreen" -peleissä, mutta kaksi erityistä lisäominaisuuksina tarjottua aluetta, Navel Rock ja Birth Island, ilmestyivät myöhemmin uudelleen pelissä "Pokémon Emerald".
Sevii-saaret perustuvat kahteen Tokion rannikolla sijaitsevaan saariryhmään: Izusaariin () ja Ogasawarasaariin (). Molempia hallinnoi Tokio.
Johto.
Johto () pohjautuu Japanin Kansai-alueeseen. Se on tiheään asuttuu ja tunnettu ruoastaan ja historiallisista kohteistaan. Johtoon pohjautuvien pelien eri lokaatiot, kuten Olivine City ja Goldenrod City, vaikuttavat perustuvan todellisiin kohteisiin, Kōbeen ja Osakaan. Lisäksi Johton kansallispuisto voi viitata siihen, että Kansain alueella sijaitsee neljä Japanin kansallispuistoa. Todellisessa maailmassa Kansai sijaitsee Kantō-alueen länsipuolella, ja myös Pokémon-maailmassa Johto sijaitsee Kanto-alueelta katsottuna länteen.
Myös Johto-alueella vihollisryhmänä toimii Rakettiryhmä.
Hoenn.
Hoenn-alue () pohjautuu vahvasti Kyūshūn saareen, joka tunnetaan vuoristoisesta maastostaan ja Japanin suurimmasta aktiivisesta tulivuoresta, Asovuoresta. Myös Hoennissa on kookas tulivuori nimeltä Mount Chimney.
Hoenn-alueella vihollisryhmä on Sapphire-versiossa Aquaryhmä ja Ruby-versiossa Magmaryhmä.
Sinnoh.
Moderni Sinnoh.
"Diamond", "Pearl" ja "Platinum" sijoittuvat Sinnoh-alueelle (), joka perustuu Japanin Hokkaidō-saareen. Sinnoh ei ole suorassa (maantieteellisessä) yhteydessä mihinkään muuhun alueeseen. Sille ovat tunnusomaisia muun muassa suuret, lumipeitteiset vuoret. Mt. Coronet -vuori jakaa alueen kahteen osaan. Toisin kuin aikaisemmat Pokémon-alueet, Sinnoh’lla on ”pohjoinen” tunnelma, sillä se on ensimmäinen alue, jolla on lumen peittämiä reittejä.
Sinnoh’lle ovat tyypillisiä myös vesialueet, ja sen kolme suurta järveä – Verity, Acuity ja Valor – muodostavat kolmion. Toisin kuin Hoennissa, jossa suurin osa alueesta koostuu vesireiteistä, Sinnoh’n maisemista vain 30 prosenttia koostuu vesialueista. Sinnoh’n pinnan alla sijaitsee maanalaisia tunneleita, jotka tunnetaan pelissä nimellä Underground. Se on suuri luolastojen ja tunneleiden muodostama sokkelikko, jossa pelaajat voivat etsiä aarteita sokkelikon seinämistä.
Sinnoh-alueen vastustajaryhmä on Galactic-tiimi.
Hisui.
Hisui-alue () viittaa Sinnoh-alueeseen sen löytö- ja varhaisasutuksen aikana historiallisella ajanjaksolla ennen neljättä sukupolvea. Se on "" -pelin tapahtumaympäristö.
Legends: Arceus -pelissä alue sijoittuu Japanin Muromachi-kautta vastaavaan aikaan, jolloin Pokémonin version Japanin mantereelta tulevat ihmiset asuttavat Hisuita ja ovat vuorovaikutuksessa alkuperäisasukkaiden kanssa.
Suurin osa Hisui-alueesta on harvaan asutettua erämaata, jota asuttavat villit Pokémonit. Alueella on vain yksi merkittävä ihmisasutus sekä useita pieniä teltoilla varustettuja lepopaikkoja. Toisin kuin aiemmissa Pokémon-peleissä, Pokémonia pidetään villieläiminä tai luonnonvoimina, ei koulutettavina seuralaisina tai ystävinä.
Seuraavat Pokémonit saivat uudet Hisui-alueen muotonsa:
Unova.
Unova-alue () sijaitsee kaukana muista alueista. Toisin kuin aiemmat alueet, jotka perustuivat todellisiin paikkoihin Japanissa, Unova on mallinnettu New Yorkin kaupungin pohjalta, kun viidennen sukupolven ensimmäisten pelien, Pokémon Whiten ja Blackin ohjannut Junichi Masuda vieraili kaupungissa "Diamond" ja "Pearl" -pelien julkaisun yhteydessä. Tämän johdosta muun muassa Castelia City on saanut inspiraationsa Manhattanista. Myös Castelia Cityyn johtava silta (Skyarrow Bridge) on Brooklynin sillan tyylinen riippusilta. Junichi Masuda halusi välittää New Yorkista löytämäänsä yhteisöllisyyttä ja vilkautta asettamalla liikkuvia hahmoja Castelia Cityn kaduille. 
Unovassa on suuria kaupunkialueita, satama, lentokenttä sekä vuoristoalueita ja asuu monenlaisia ihmisiä, jotka eroavat ihonväriltään, ulkonäöltään ja ammateiltaan. Alueen japaninkielinen nimi "Isshu" on johdettu japanin sanoista "tashu", ’monta lajia’, ja "isshu", ’yksi laji’. Vaikka alue perustuu maantieteellisesti New Yorkin metropolialueeseen, sen maamerkit saavat inspiraationsa koko New Yorkin osavaltiosta, eli sen maaseutu- ja taajama-alueet sekä teollisuuskaupungit. Alueella on myös useita kulttuurisia viittauksia Yhdysvaltoihin. Pelissä on nähtävissä viittauksia Broadwayhyn, Lincoln-tunneliin ja New Yorkin metroon.
Unova-alueen rikollisjärjestönä toimii Plasmaryhmä.
Kalos.
Kalos () esiteltiin kuudennessa sukupolvessa ja on "Pokémon X ja Y" sekä "" -pelien tapahtumapaikka. Se on saanut inspiraationsa Ranskasta. Kuten muissakin alueissa, sen maantieteelliset ominaisuudet muistuttavat Ranskaa ja alueen rakennukset muistuttavat erilaisia ranskalaisia maamerkkejä. Esimerkiksi pelin Pokémon-liiga muistuttaa vahvasti Notre-Damen katedraalia, kun taas Pariisia mukaileva Lumiose Cityssä sijaitseva Prism-torni on selvä viittaus Eiffel-torniin. Kalos-alueen teemoja ovat kauneus, estetiikka, elämä ja kuolema sekä rakkaus.
Edellämainittu suurkaupunki Lumiose City sijaitsee Kalos-alueen keskiosassa. Kalos-alueella on useita jokia ja vesialueita, jotka kulkevat kaupunkien ja kylien halki. Lumiose Cityn koillispuolella on kylmäilmainen vuoristoalue, joka ulottuu alapuolisiin tasankoihin. Länsi-Kalosissa on laaja valtameri, jonka rannalla sijaitsee Shalour City, joka on sijoittunut lahden poukamaan.
Junichi Masudan mukaan Kalos-nimi on johdettu kreikan sanasta κάλλος (kállos), joka tarkoittaa kauneutta.
Kalos-alueen rikollisjärjestönä toimii Ryhmä Flare.
Alola.
Alola () perustuu Havaijiin ja sen luontoon. Sekä Alola että Havaiji koostuvat useista vesialueiden toisiaan erottamista saarista. Alolan trooppinen ilmasto on viittaus Havaijin ilmastoon, joka puolestaan saa aikaan peleissä kehitysopillisia vaikutuksia alueen Pokémoneihin ja aiemmin ilmestyneiden Pokémonien alueellisiin muunnoksiin. Alolan alueiden nimet Melemele Island, Akala Island ja Ula’ula Island, sisältävät havaijilaisia sanoja.
Alue esiteltiin ensimmäistä kertaa seitsemännen sukupolven peleissä "Pokémon Sun ja Moon".
Alueella esiintyviä vihollisryhmiä ovat Aether-säätiö, Kalloryhmä sekä "Ultra Sun-" ja "Ultra Moon" -peleissä esitelty Rainbow Rocket -tiimi.
Galar.
Galar () on selvästi saanut vaikutteita Yhdistyneestä kuningaskunnasta. Alueen arkkitehtuuri ja Wyndon (kaupunki) muistuttavat Lontoota. Pokémonsalit näyttävät Poképallojen muotoisilta jalkapallokentiltä, joissa faneja riittää seuraamaan kilpailua. Lisäksi alueen asukkaat käyttävät usein brittienglannin termejä ja slangia, ja "Pokémon Sword ja Shield" -pelien nimet viittaavat ratsuväen varusteisiin, jolla viitataan Englannin historiaan. Shigeru Ohmorin mukaan, Yhdistynyt kuningaskunta valittiin teemaksi sen esittämän "voiman" ja voimakkuuden ja itsensä kouluttamisen vuoksi.
Isle of Armor ja Crown Tundra.
Osa Galar-alueesta esiteltiin vasta "Pokémon Swordin ja Shieldin" Expansion Pass -lisäosassa ja neperustuvat muihin Yhdistyneen kuningaskunnan osiin. "Isle of Armor" pohjautuu Mansaareen, joka on Yhdistyneen kuningaskunnan kruununalusmaihin kuuluva alue. Crown Tundra taas saa inspiraationsa Skotlannista.
Seuraavat Pokémonit saivat uudet kehitysmuotonsa tai oman Gigantamax-muodon uusissa Galar-alueen osissa:
Paldea.
Paldean alue () on yhdeksännessä sukupolvessa esitelty "Pokémon Scarlet ja Violet" -pelien peruspelin tapahtumapaikkana.
"Pokémon Scarlet ja Violet" sijoittuvat Paldea-alueelle, joka on saanut inspiraationsa Iberian niemimaasta. Alueella on monimuotoisia maisemia, kuten järviä, joutomaita ja vuoristoja. Alueen keskellä sijaitsee suuri kraatteri nimeltään Paldean suuri kraatteri (). Kraatterin sisällä on alue nimeltä Area Zero. Paldea on avoin ja yhtenäinen pelimaailma.